Public procurement notice: Contract Notice
Published: 2022-12-07
Buyer: Miskolci Egyetem
Country: HU
Contract type: Services
Procedure: Open procedure
CPV classification: 71220000 | 71244000 | 71245000 | 71246000 | 71250000
Estimated value: 1 HUF
Submission deadline: 2023-01-13
Award criteria: The most economic tender

Technical requirements: Tervezési szerződés a Miskolci Egyetem területén teniszcsarnok építése kapcsán komplett kivitelezési tervdokumentáció elkészítésére.
A 3515 Miskolc, Egyetemváros területén egy 4 tenisz és 2 squash pályát magában foglaló új teniszcsarnok építése kapcsán a komplett, a rendeltetésszerű használathoz és a kivitelezéshez szükséges valamennyi szakágra kiterjedő kivitelezési tervdokumentáció, továbbá árazott és árazatlan, minden szakágra kiterjedő tervezői költségvetés elkészítése.
A tervezés keretében a teniszcsarnokot úgy kell kialakítani, hogy a tenisz sportág szabadtéri szezonjának tekintett időszakban az oldalfalak eltávolításával/nyithatóságával a földszintes csarnok egy fedett, de a szabadtéri érzetet keltő játékélményt tudjon biztosítani a sportolók részére. A létesítményt költségtakarékos, alacsony karbantartási igényű, megújuló energia felhasználásával működtethető, folyamatos üzemeltetésre kell tervezni. Az épület alapterülete nagyságrendileg 2950 m2 lesz.
A kivitelezési tervdokumentációt az engedélyezési tervdokumentáció és a tervezési program alapján kell kidolgozni. A kivitelezés építési engedélyhez kötött. Ajánlatkérő a nyertes ajánlattevő rendelkezésére bocsátja az engedélyes tervdokumentációt dwg/pla formátumban.
A terveknek a 191/2009. (IX. 15.) KR 1. mell-ben és a 322/2015. (X.30.) KR-ben előírtakat teljeskörűen kell tartalmazniuk. A költségvetésnek mindenben koherensnek kell lennie az átadott tervdokumentációval. AT feladata az organizációs tervek készítése (felvonulási épületek, ideiglenes utak, ideiglenes víz és villamos áramellátások, emelési tervek).
AT feladata a kivitelezésre vonatkozó közbeszerzési eljárás során a tervdokumentációra illetve az árazatlan költségvetésre vonatkozó kiegészítő tájékoztatáskérések megválaszolása, majd a bíráló bizottság tagjaként részvétel az ajánlatok bírálatában, valamint tervezői művezetés biztosítása a kivitelezés során, továbbá a megvalósulási tervdokumentáció elkészítése a szerződéstervezetben meghatározottak szerint.
A közbeszerzés részét képezi a terveken és költségvetéseken, mint szerzői jogvédelem alá eső alkotásokon a Megrendelő részére területi korlátozás nélküli, határozatlan idejű, kizárólagos és harmadik személynek átadható felhasználási jog átadása. Megrendelő továbbá jogot szerez a tervek, valamint a költségvetés esetleges átdolgozására is.
Az ajánlatok értékelési szempontok szerinti tartalmi elemeinek értékelése során adható pontszám: 0-10 pont.
Az ajánlattevőknek EKR űrlapon nyilatkoznia kell a teljesítésbe bevonni kívánt M/2/1 és M/2/2 alkalmassági feltételre megjelölt építész tervező illetve tartószerkezeti tervező szakemberről, valamint amennyiben bevonásra kerül, úgy a gépész tervező illetve a villamossági tervező szakemberről is, amely körében meg kell jelölni:
- azt, hogy az építész tervező és a tartószerkezeti tervező szakember a szerződés teljesítésébe milyen jogviszony keretében kerül bevonásra (munkaviszony, vagy alvállalkozói jogviszony vagy tagi jogviszony),
- amennyiben bevonásra kerül villamossági és gépész tervező szakember, ezen szakemberek anyja nevét és a bejegyzéshez szükséges gyakorlati idő kezdő és befejező időpontját év-hónap megjelöléssel, amennyiben vonatkozó kamarai bejegyzéssel NEM rendelkeznek,
- nyilatkozni kell arról, hogy a megajánlott tervező szakemberek a kamarai nyilvántartásba vétellel a szerződéskötésig, valamint a szerződés teljes időtartama alatt rendelkezni fognak,
Az ajánlatban csatolni kell, amennyiben bevonásra kerül, a 4. és az 5. minőségi értékelési szempontra megajánlott tervező szakemberekre (V illetve G jogosultság) vonatkozó cégszerűen nyilatkozatot, amelyben meg kell andi a szakember nevét, végzettségét, kamarai azonosító számát, ha van, ennek hiányában az anyja nevét és a bejegyzéshez szükséges gyakorlati idő kezdő és befejező időpontját év - hónap megjelöléssel.
Az ajánlatban csatolni kell a teljesítésbe bevonni kívánt fenti szakemberek (építész tervező, tartószerkezeti tervező, megajánlása esetén a villamossági tervező és a gépész tervező) saját kezűleg aláírt szakmai önéletrajzát, melynek tartalmaznia kell az alábbiakat: - a szakember neve, - a szakember végzettsége, - az építész tervező illetve tartószerkezeti tervező szakember nyilatkozata arról, hogy a szerződés teljesítésébe milyen jogviszony keretében kerül bevonásra (munkaviszony, vagy alvállalkozói jogviszony vagy tagi jogviszony), - valamennyi megajánlott szakember az előírt építészeti-műszaki tervezési jogosultság megszerzéséhez szükséges szakmai gyakorlati idejének kezdő és befejező időpontja év és hónap megjelöléssel (csak a dátumokat kell megadni év-hónap megjelöléssel, az egyes projektek felsorolása nem követelmény), - az építész tervező illetve a tartószerkezeti tervező szakember nyilatkozata a személyes referenciájáról, - a szakember kifejezett nyilatkozata arról, hogy az ajánlattevő nyertessége esetén rendelkezésre áll, közreműködik a teljesítésben és nincs más olyan kötelezettsége a teljesítés időszakában, amely a szerződés teljesítésében való munkavégzését akadályozná, valamennyi tervezőszakember nyilatkozata arról, hogy amennyiben nem szerepel a szakmavégzési jogosultságot igazoló kamarai nyilvántartásban, akkor a nyilvántartásba vétellel legkésőbb a tervezési szerződés megkötéséig és a szerződés teljes időtartama alatt rendelkezni fog, a szakember nyilatkozata arról, hogy az adatkezelési tájékoztatót megismerte és megértette.
Amennyiben a bevonni kívánt tervező szakember az ajánlattételkor szerepel az illetékes országos szakmai kamara névjegyzékében az előírt építészeti-műszaki tervezési jogosultsággal és e tevékenység végzésére a jogosultsága legalább 2023.04.30. napjáig érvényes, úgy ajánlatkérő a végzettség és szakmai tapasztalat meglétét az elektronikus nyilvántartásban ellenőrzi. Ehhez ezen szakembernek a fenti önéletrajzában fel kell tüntetni a nyilvántartó kamara nevét és a kamarai nyilvántartási számát. (Amennyiben a bemutatott szakember az elektronikus nyilvántartásban adminisztrációs okokból nem szerepel, úgy az előírt jogosultság fennállása az illetékes kamara által kiállított igazolással is igazolható. Más tagállamban szerzett jogosultság esetében a küldő vagy származási országban a jogosultságot igazoló dokumentum és magyar nyelvű fordításának benyújtása is szükséges.) Amennyiben a bevonni kívánt szakember az ajánlattételkor nem szerepel az illetékes országos szakmai kamara névjegyzékében az előírt építészeti-műszaki tervezési jogosultsággal, úgy csatolni kell a teljesítésbe bevonni kívánt szakember végzettségét igazoló okiratot.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében vagy a 63. § (1) bekezdés c) pontjában rögzített kizáró okok bármelyike fennáll. Igazolás módja: a) Az ajánlattevőnek a Kbt. 67. § (1) bek. és a 321/2015. (X. 30.) Korm. rendelet (tov: Kr.) 1. § (1) bek. alapján az egységes európai közbeszerzési dokumentum (ESPD) benyújtásával kell előzetesen igazolnia, hogy nem tartozik a felhívásban előírt kizáró okok hatálya alá. Az ESPD formanyomtatványát a közbeszerzési dokumentumok tartalmazzák. A Kbt. 63. § (1) bek. c) pontja tekintetében Kr. 9. § b) illetve 11. § b) pont szerint jár el Ajánlatkérő. b) A Kr. 3. § (5) bek. alapján közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. c) Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a Kr. 15. § (1) bek. alapján az ajánlatban az ESPD-t a kapacitást rendelkezésre bocsátó szervezet részéről is be kell nyújtani a Kr. 3. § (3) bekezdésében foglaltaknak megfelelő módon. d) Ajánlattevő, illetve az alkalmasság igazolásában részt vevő gazdasági szereplő az ESPD-t a Kr. 4. §-ban és a 6-7. §- ban foglaltaknak megfelelően kitöltve köteles benyújtani. e) Ha az ajánlatkérő a Kbt. 69. § (11) bekezdésében foglaltaknak megfelelően ingyenes elektronikus adatbázisba belépve közvetlenül hozzájuthat a kizáró okok hiányát igazoló adatbázisokhoz, a gazdasági szereplőknek ezen adatbázisok elérhetőségét is fel kell tüntetniük az ESPD megfelelő részeiben, azon adatbázisok elérhetőségeinek kivételével, amelyek ellenőrzését a kizáró okok igazolása körében az ajánlatkérő számára a Kr. előírja. f) Az ajánlatban a Kbt. 67. § (4) bekezdése alapján be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a felhívásban előírt kizáró okok hatálya alá eső alvállalkozót. g) Ajánlattevő a felhívásban előírt kizáró okok fenn nem állását az ajánlatkérő Kbt. 69. § (4)-(7) bekezdése szerinti felhívására köteles igazolni a Kr. 8. §, 10. § és 12-16. § szakaszaiban foglaltaknak megfelelően. h) Ajánlattevőnek változásbejegyzési eljárás esetében az ajánlathoz kell csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Kr. 13. §]. Amennyiben nincs folyamatban változásbejegyzési eljárás, úgy erről szóló nyilatkozatot kell benyújtani. i) A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolás benyújtható (felhasználható) mindaddig, ameddig az igazolásokban foglalt tény, illetve adat tartalma valós. j) A III. Fejezetben említett igazolási módok az V. Fejezetnek megfelelőn kiválthatók, ha a gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek (Kr. 1. § (4) bek.). A kizáró okok igazolásának ellenőrzését ajánlatkérő két körben végzi: Az 1. körben ajánlatkérő az ESPD alapján vizsgálja a kizáró okok fennállását, majd az ellenőrzés 2. körében a Kbt. 69. § (4) szerint a Kr. szerinti igazolások és nyilatkozatok vizsgálatára kerül sor. Öntisztázás a Kbt. 64. § szerint. A jogerős határozatot az ESPD-vel egyidejűleg kell benyújtani. A Kr. 2-7.§-a irányadó. Ajánlatkérő a Kbt. 74. § (1) bekezdés b) pontja alapján kizárja az eljárásból azt az ajánlattevőt, alvállalkozót, vagy az alkalmasság igazolásában részt vevő szervezetet, aki részéről a Kbt. 62. § (1)-(2) bekezdésében illetve a 63. § (1) bek. c) pontjában meghatározott kizáró ok az eljárás során következik be. A Kr. 1. § (9) bek. alkalmazandó, amely szerint az ajánlattevőnek az ajánlatában annak benyújtásakor nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési szerződés odaítélésére vonatkozó tilalom (személyi tilalom). Javasoljuk a vonatkozó nyilatkozatminta alkalmazását. Kbt. 65.§ (1) bekezdés c) pont szerinti alkalmasság: Sz1) A Kbt. 65. § (1) bekezdés c) pontja és a 322/2015. (X. 30.) Korm. rendelet 8. § (1) bekezdése alapján Ajánlatkérő előírja az építési beruházáshoz kapcsolódó tervezői szolgáltatás tárgya szerint illetékes országos szakmai kamara (266/2013. (VII.11.) Korm. rendelet 6. § (3) bekezdése szerinti) névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nem Magyarországon letelepedett gazdasági szereplőnek - vagy az általa az adott tervezési vagy mérnöki munka elvégzésére foglalkoztatott szakembernek - nyertessége esetén legkésőbb a szerződés megkötésének időpontjában szerepelnie kell az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara névjegyzékében. Sz1) Alkalmatlan az ajánlattevő a szerződés teljesítésére, amennyiben az ajánlattevő nem szerepel az építési beruházáshoz kapcsolódó tervezői szolgáltatás tárgya szerint illetékes országos szakmai kamara által vezetett névjegyzékben (MÉK - Cégnyilvántartás), illetve a nem Magyarországon letelepedett ajánlattevő esetén a letelepedés szerinti ország nyilvántartásában nem szerepel, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik. A követelmény teljesülését Ajánlatkérő az ajánlattevő szervezetre nézve vizsgálja. Szakmai tevékenység végzésére vonatkozó alkalmasság igazolása: Sz1) Az ajánlattevőnek az ajánlatában az ESPD IV. részének (alfa) szakaszának kitöltésével nyilatkoznia kell az alkalmassági követelménynek való megfelelésről (Kbt. 67.§). Ajánlatkérő a 321/2015. (X. 30.) Korm. rendelet 2.§ (5) bekezdése alapján nem kéri a részletes információk megadását az ESPD IV. részében, elfogadja az érintett gazdasági szereplő ESPD-ben foglalt egyszerű nyilatkozatát. A 321/2015. (XI. 30.) Kr 26. § (3) bekezdés alapján, figyelemmel a 322/2015. (X.30.) Kr 8. § (1) bekezdésében foglaltakra az ajánlatkérő Kbt. 69. § (4) bekezdés szerinti felhívására csatolni kell az országos szakmai kamarai névjegyzékében való szereplésre vonatkozó igazolást. A nem Magyarországon letelepedett gazdasági szereplő esetén a letelepedés szerinti ország nyilvántartásában való szereplést, vagy a letelepedés szerinti országban előírt engedély, jogosítvány vagy szervezeti, kamarai tagság meglétét igazoló dokumentumot kell csatolni.

Award value: 1